Is-sidien ta' kumpanija tal-kostruzzjoni tilfu każ fil-Qorti fejn ikkontestaw id-de-reġistrazzjoni tal-kumpanija tagħhom minħabba irregolaritajiet fit-taxxa. Is-sidien, James Mifsud u Gordon Farrugia, li dehru għal Buz-Dov Developments Ltd, inżammu kriminalment responsabbli għall-mewt ta' żagħżugħ Franċiż, li nqatel taħt ħajt tal-briks li waqa' f'dar fis-Swieqi. L-inċident seħħ fl-2011. Sussegwentement, id-diretturi ngħataw sentejn ħabs sospiżi għal erba' snin wara li nstabu ħatja tal-omiċidju involontarju ta' Quentin Michel. Is-sentenza ngħatat fl-2019. Il-Qorti tal-Appell tikkonferma li kumpanija tal-kostruzzjoni kkawżat il-mewt ta' żagħżugħ Nhar it-Tnejn, il-Qorti Ċivili ċaħdet it-talba tar-rikorrenti li l-kumpanija terġa' tiddaħħal fir-reġistru tal-kumpaniji. Mifsud u Farrugia ressqu l-każ kontra r-Reġistratur tal-Kumpaniji f'Awwissu 2020 wara li l-kumpanija tħassret xahar qabel. Fis-sentenza tiegħu, l-Imħallef Ian Spiteri Bailey osserva li r-Reġistratur tal-Kumpaniji kien xehed li t-tħassir kien motivat min-nuqqas tal-kumpanija li tippreżenta d-dokument tat-taxxa annwali tagħha għall-perjodu 2014 sal-2020. Barra minn hekk, hija naqset milli tagħmel il-kontijiet annwali tagħha għall-perjodu 2013-2019 u naqset ukoll milli tipprovdi xi informazzjoni dwar is-sidien benefiċjarji tagħha. Il-kumpanija ġiet immultata wkoll €4,509 f'penali wara li naqset milli tkun f'konforma mal-obbligi tagħha. Id-diretturi sostnew li peress li direttur wieħed biss kien irċieva twissija bil-miktub dwar proċeduri kontrihom, it-tħassir tal-kumpanija minn fuq ir-reġistru kien wieħed irregolari. Madankollu, il-Qorti ħadet nota li minkejja li kienu ddikjaraw li se jħallsu l-ammonti ta' taxxa pendenti "fi żmien raġonevoli", huma naqsu milli jieħdu azzjoni 13-il xahar wara. Filwaqt li ingħataw tliet xhur mill-Qorti biex jiġu f'konforma, għal darb'oħra, huma naqsu milli jagħmlu dan. Il-Qorti osservat li l-azzjonijiet u l-imġieba tagħhom uriet li ma kienux interessati fir-rijattivazzjoni tal-kumpanija minkejja li argumentaw il-kuntrarju. "Jirriżulta li r-Reġistratur bgħat tlett ittri qabel ma għadda biex jikkanċella l-isem tal-kumpannija, u għall-ebda waħda ma kien hemm risposta. Ġa, fl-umli fehma tal-Qorti, dak huwa nuqqas li l-liġi tipprovdi għalih għaliex tawtorizza lir-Reġistratur jgħaddi biex jikkanċella l-isem," qalet il-Qorti. Minkejja d-dikjarazzjonijiet, it-talbiet għal estensjoni ta' żmien u l-istess żmien estiż minn darba għall-oħra illi ngħata, ir-rikorrenti baqgħu inadempjenti u ma għamlu xejn, kompliet il-Qorti. Ir-Reġistratur kien lest li jassisti, filwaqt li l-Qorti tat aktar ħin lir-rikorrenti biex jirranġaw l-affarijiet, madankollu, huma naqsu milli jaħtfu l-opportunità. "It-tort huwa tagħhom u tagħhom biss," qalet il-Qorti fir-rigward tal-ilment. .td_uid_3_61b0800b6f3c2_rand.td-a-rec-img{text-align:left}.td_uid_3_61b0800b6f3c2_rand.td-a-rec-img img{margin:0 auto 0 0}